ক্যারিয়ারের একবারে শিখরে থাকা অবস্থায় বিয়ে করা হাতেগোনা কয়েকজন নায়িকার অন্যতম কাজল। ১৯৯৯ সালে অজয় দেবগনকে বিয়ে করে সংসারধর্ম শুরু করেন তিনি। বেশিরভাগ তারকাই যেখানে ক্যারিয়ারের কথা চিন্তা করে বিয়ে করতে চান না সেখানে কাজলের বিষয়টি পুরোপুরির ভিন্ন। এ বিষয়ে এক প্রশ্নের জবাবে কাজল বলেন, আসলে বিয়ের সিদ্ধান্তটি ছিল পূর্ব পরিকল্পিত। ১৬ বছরের সময় অভিনয় শুরু করার পর ২৪ বছর বয়সে বিয়ে করি আমি। এরইমধ্যে কেটে গিয়েছিল আটটি বছর। ওই সময় আমি আসলে বছরে চারটি করে ছবি করার চেয়ে জীবনের পরবর্তী ধাপ শুরু করতে আগ্রহী ছিলাম।